b'\n_START_ARTICLE_\nMax c\xc3\xa2inele erou\n_START_SECTION_\nLegea lui Max\n_START_PARAGRAPH_\nPresa a prezentat, dup\xc4\x83 parada Armatei organizat\xc4\x83 cu ocazia Zilei Na\xc8\x9bionale, situa\xc8\x9bia dificil\xc4\x83 a lui Max, c\xc3\xa2inele-veteran al Armatei Rom\xc3\xa2ne._NEWLINE_Mircea Du\xc8\x99a a dispus, la 8 decembrie 2014, constituirea unui colectiv de lucru care s\xc4\x83 elaboreze un set de acte normative, privind utilizarea \xc3\xaen MApN a animalelor de serviciu, \xc3\xaen urma reac\xc8\x9biilor din mass-media ap\xc4\x83rute despre situa\xc8\x9bia lui Max. Instruc\xc8\x9biunile din domeniu au fost modificate prin reformularea unei sec\xc8\x9biuni, instituindu-se astfel reguli specifice privind gestionarea animalelor (caii \xc8\x99i c\xc3\xa2inii de serviciu). Conform noilor prevederi, animalele de serviciu care \xc3\xae\xc8\x99i p\xc4\x83streaz\xc4\x83 capacitatea de munc\xc4\x83 \xc8\x99i au o stare de s\xc4\x83n\xc4\x83tate bun\xc4\x83 se men\xc8\x9bin \xc3\xaen aceea\xc8\x99i categorie de serviciu \xc3\xaen care sunt \xc3\xaencadrate, chiar dac\xc4\x83 dep\xc4\x83\xc8\x99esc limita de v\xc3\xa2rst\xc4\x83 prev\xc4\x83zut\xc4\x83 de instruc\xc8\x9biuni. \xe2\x80\x9e\xc3\x8en situa\xc8\x9bia \xc3\xaen care animalele \xc3\xae\xc8\x99i pierd aptitudinile unei categorii de serviciu sau nu mai \xc3\xaendeplinesc anumite standarde cerute pentru categoria \xc3\xaen care sunt \xc3\xaencadrate, acestea vor fi re\xc3\xaencadrate \xc3\xaen alte categorii de serviciu (corespunz\xc4\x83toare aptitudinilor curente \xe2\x80\x93 paz\xc4\x83, \xc3\xaenso\xc8\x9bire etc.) \xc8\x99i vor fi men\xc8\x9binute \xc3\xaen activitate pe perioada vie\xc8\x9bii, beneficiind de drepturile aferente\xe2\x80\x9d, Noua lege permite \xc8\x99i adop\xc8\x9bia animalului utilitar de c\xc4\x83tre instructorul s\xc4\x83u._NEWLINE_Max este primul c\xc3\xa2ine din Rom\xc3\xa2nia \xc3\xaenmorm\xc3\xa2ntat cu onoruri militare. Este primul c\xc3\xa2ine din \xe2\x80\x9eRaiul animalelor\xe2\x80\x9d din lotul \xe2\x80\x9ec\xc3\xa2inilor eroi\xe2\x80\x9d.'